Rikunarita-ORG/Wikinium huggingface dataset:
# אק קויונלו

אק קויונלו
טורקמנית: Akgoýunly
אזרית: Ağqoyunlu
טורקית: Akkoyunlu
 פרסית וטורקית עות'מאנית: آق قوینلو|

|  |  |
| --- | --- |
| דגל |  |

 |
|  |
|  |
|
ממשל |
|
משטר |
שאה |
|
שפה נפוצה |
טורקמנית, פרסית |
|
עיר בירה |
דיארבקר, תבריז |
|
גאוגרפיה |
|
יבשת |
אסיה |
|
היסטוריה |
| הקמה |   |
|
תאריך |
1378 |
| פירוק |   |
|
תאריך |
1508 |
|
ישות קודמת |
קארה קויונלו |
|
ישות יורשת |
האימפריה הספווית |
|   |

**אק קויונלו** (בטורקמנית: **Akgoýunly**, באזרית: **Ağqoyunlu**, בטורקית: **Akkoyunlu**, בפרסית ובטורקית עות'מאנית: **آق قوینلو**, מילולית "בעלי הכבשה הלבנה") הייתה פדרציה של שבטי אוע'וז ששלטה בשנים 1378–1508 בשטחי אזרבייג'ן, ארמניה, מזרח טורקיה צפון עיראק ואיראן של ימינו.

## היסטוריה

אק קויונלו השתייכו לשבט האוע'וזי ביאנדור (בגנדור) וייחסו עצמם לאב הקדמון המיתולוגי אוע'וז ח'אן. לפי מקורות ביזנטיים, כבר בשנת 1340 הייתה נוכחות של אק קויונלו באנטוליה. המדינה הראשונה של אק קויונלו, אשר שכנה באזור דיארבקיר, הוקמה בשנת 1402, בשטח שהוענק לאק קויונלו בידי טימור לנג. התפשטותם של האק קויונלו נמנעה בגלל עוצמתה של פדרציית השבטים היריבה קארה קויונלו (בעלי הכבשה השחורה). בשנת 1467, בהנהגת אוזון חסן (חסן הגבוה), שנחשב לגדול מנהיגיהם, הצליחו לגבור על שבט הקארה קויונלו, שהונהגו בידי ג'האן שאה. בנוסף על כך גבר אוזון חסן על המנהיג הטימורי אבו סעיד.

אק קויונלו התפשטו על חשבון הטימורים לאזור בגדאד, חופי המפרץ הפרסי. בנוסף, הם התפשטו לאיראן עד מזרח ח'וראסאן. התפשטות העות'מאנים ממערב הביאה את אק קויונלו לחתום ברית עם אויביהם הקרמאנים ממרכז אנטוליה. בשנת 1463 ביקש אוזון חסן את עזרתה של ונציה, יריבתם של העות'מאנים, אולם העזרה הוונציאנית לא יצאה לפועל. בשנת 1473 הובסו האק קויונלו על ידי העות'מאנים בטרג'אן, אך המשיכו להתקיים.

בתקופת שלטונו של יאקוב (1478–1490) המשיכו בני אק קויונלו להתקיים, אולם מאבקים פנימיים גרמו להתפוררותם. בנוסף על כך התמודדו מול איום חיצוני. הספווים השיעים לחמו נגד אק קויונלו, שהיו ברובם סונים. בקרב נחצ'יבאן הובסו האק קויונלו בהנהגת אלואנד בידי הספווים בהנהגתו של שאה אסמאעיל הראשון. כך הקיץ הקץ על מדינת אק קויונלו האוטונומית שישבה במרדין. מנהיג האק קויונלו האחרון, מוראד, הובס גם הוא בידי הספווים, אך הצליח לזמן קצר, בשנת 1508, להקים מדינה בבגדאד. לבסוף נסוג לדיארבקיר, וכך בא הסוף על שלטונם של האק קויונלו.

## קישורים חיצוניים

 מדיה וקבצים בנושא **אק קויונלו** בוויקישיתוף
* אק קויונלו, באתר אנציקלופדיה בריטניקה (באנגלית)
# דגל ארמניה

דגל ארמניה|  |
|
סוג הדגל |  דגל לאומי |
|
יחס אורך/גובה |
1:2 |
|
הונף לראשונה |
24 באוגוסט 1990 |
|
קבלת מעמד רשמי |
24 באוגוסט 1990  |
|
מוטיבים עיצוביים |
טריקולור של אדום-כחול-כתום |
|
גרסאות היסטוריות |
| **דגל ארמניה הסובייטית** |
|  |
|   דגל מדיני ואזרחי היסטורי |
|
1952 - 1990 |
|   |

דגל ממלכת קיליקיה הארמנית, המונורכיה הארמנית האחרונה, ששימשה השראה לדגל הארמני.
**דגל ארמניה** (בארמנית: **Եռագույն**) הוא דגלה הלאומי של ארמניה. עיצובו הוא טריקולור המורכב משלושה פסים אופקיים בצבעים אדום, כחול וכתום. ישנם פירושים רבים למשמעות הצבעים, אך אחד המקובלים שבהם הוא שהאדום מסמל את הדם הארמני שנשפך בהגנתם על מדינתם, הכתום מסמל את האדמה הפורייה של האומה, והכחול מסמל את השמים.

## היסטוריה

דגל ארמניה הונף לראשונה במהלך תקופת העצמאות הקצרה של המדינה, לאחר פרישתה מהאימפריה הרוסית ב-1918 ועד לצירופה לברית המועצות ב-1921. עיצוב הדגל נעשה על בסיס הדגל האחרון של ממלכת קיליקיה הארמנית, המדינה הארמנית האחרונה, אך הצהוב שבתחתית הדגל הומר בכתום.

כשהצבא האדום כבש את ארמניה ב-1920, היא אוחדה עם גאורגיה ואזרבייג'ן ליצירת הרפובליקה הסובייטית הפדרלית הסוציאליסטית עבר-הקווקז, שהתקיימה עד ל-1936. בתקופה זו לא היה דגל נפרד לארמניה.

לאחר הקמת הרפובליקה הסובייטית הסוציאליסטית הארמנית הניפה הרפובליקה דגל שדמה לדגל ברית המועצות, פטיש ומגל זהובים על רקע אדום, עם ראשי התיבות של הרפובליקה בארמנית. ב-1952 אימצה הרפובליקה דגל חדש, שכלל קו כחול דק באמצעו מתחת לפשטי ומגל.

כאשר ארמניה פרשה מברית המועצות ב-1990, אימצה המדינה את הדגל ההיסטורי כדגלה הרשמי.

דגל נגורנו קרבאך, הרפובליקה הבדלנית הארמנית, מכיל את דגל ארמניה בתוספת משולש לבן בצד הימני של הדגל.

## ראו גם

* סמל ארמניה
* המנון ארמניה

## קישורים חיצוניים

 מדיה וקבצים בנושא **דגל ארמניה** בוויקישיתוף
* ארמניה, באתר דגלי העולם (באנגלית)

## הערות שוליים
# נשיונל ג'יאוגרפיק (פירושונים)

**האם התכוונתם ל... נשיונל ג'יאוגרפיק – אגודה מדעית אמריקאית, מוזיאון, תאגיד תקשורת המונים
* ערוץ נשיונל ג'יאוגרפיק – ערוץ טלוויזיה
* נשיונל ג'יאוגרפיק (מגזין) – מגזין בהוצאת אגודת נשיונל ג'יאוגרפיק
* נשיונל ג'יאוגרפיק ישראל – גרסה עברית של המגזין נשיונל ג'יאוגרפיק

|  |  |
| --- | --- |
| פירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב”נשיונל ג'יאוגרפיק“
* דפים ששמם מכיל ”נשיונל ג'יאוגרפיק“
* חיפוש ”נשיונל ג'יאוגרפיק“ בוויקיפדיה
 |
# סקי

שני מטיילים ב-Ski touring
**סקי** (מנורווגית: **Ski** – קרש) הוא קבוצת ענפי-ספורט שבהם נעשה שימוש במגלשיים כציוד העיקרי.

## היסטוריה

תנועת אדם על גבי שלג התחילה כצורך תעבורתי, ותיעוד לשימוש במגלשי-שלג מופיע בציורי מערות הן באסיה והן בסקנדינביה כבר מהאלף השמיני לפני הספירה. לאורך ההיסטוריה - עד למאה ה-18 - גלישה על השלג שימשה בארצות החורף לציד, לגמיאת מרחקים ובהמשך למסעות מלחמה.

סקי כענף ספורטיבי, החל להתגבש במאה ה-19 כאשר את אבי הענף מקובל לראות בסונדרה נורהיים (Norheim) הנורווגי. כיום הסקי, על ענפיו ותת-ענפיו השונים, הוא ספורט אולימפי, וכמו כן מהווה חלק ניכר מתרבות הפנאי של החברה המערבית, כספורט לא תחרותי.

עם ההתקדמות שחלה במאה ה-20 בתחומי מדע שונים כאווירודינמיקה והנדסת חומרים, והתפתחות הסקי כספורט בכלל וכמקצוע אולימפי בפרט, חלו שינויים גם בציוד המשמש לגלישה. הידע שנצבר שימש, למשל, לפיתוח חליפות סקי המתאפיינות בגרר נמוך, בגדים קלים ודקים בעלי יכולת בידוד חום גבוהה ומגלשיים קלים ואלסטיים אך קשיחים.

מלבד מגלשיים, ציוד סקי כולל על-פי רוב גם זוג מוטות שבהם אוחז הגולש המשפרים את איזונו ותאוצתו בשלג; נעליים מיוחדות או ערדליים - שאליהם מתחברים המגלשיים באמצעות תופסנים, חליפה המגינה מרטיבות וציוד-קצה שעשוי לכלול משקפי שמש או מסכת הגנה אחרת, ופריטי ביגוד חמים.

## ענפים

קופץ סקי בקנדה
ענף הסקי התחרותי מתחלק למספר ענפי משנה:

* **סקי אלפיני **סקי נורדי**, הכולל:
	+ סקי למרחקים (Cross-country)
	+ קפיצות סקי
	+ סקי נורדי משולב
* **סקי בסגנון חופשי**, הכולל:
	+ סקי מוגול
	+ סקי קרוס
	+ האף-פייפ
	+ סלופסטייל
	+ ביג אייר
	+ קפיצות סקי בסגנון חופשי
* סנובורדינג
* סקי מהירות
* ביאתלון
* גלישת טלמרק
* סקי הרים

פדרציית הסקי הבינלאומית (בראשי תיבות FIS) היא הגוף העולמי המנהל את ענף הסקי לסוגיו השונים.

**סקי מים** - בשונה מסקי שלג, הוא ענף ספורטיבי שאינו חוסה תחת פדרציית הסקי, וההיבט היחידי שמשותף לשני הענפים הוא השימוש במגלשיים.

## ראו גם

* גלשן שלג
* ביאתלון
* אתר סקי
* סימולטור לגלישה במגלשיים ובסנובורד

## קישורים חיצוניים

* מונחים מתחום הסקי, באתר GoTravel
* כתבות בנושאי סקי, באתר GoTravel
* ארז גרטי, במדרון החלקלק: מדעי הסקי, במדור "מאגר המדע" באתר של מכון דוידסון לחינוך מדעי, 13 בפברואר 2018
* סקי, באתר אנציקלופדיה בריטניקה (באנגלית)
* מגלשי סקי וסקי, דף שער בספרייה הלאומית